18.1.2008 Den Europæiske Unions Tidende L 15/33 KOMMISSIONENS BESLUTNING af 17. januar 2008 om ændring af bilag II til Rådets beslutning 79/542/EØF for så vidt angår import af fersk oksekød fra Brasilien (meddelt under nummer K(2008) 28) (EØS-relevant tekst) (2008/61/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (!), særlig artikel 8, stk. 1 og 4, og artikel 9, stk. 4, og ud fra følgende betragtninger: Ved Rådets beslutning 79/542/EØF af 21. december 1979 om en liste over tredjelande og dele af tredjelande og om dyre- og folkesundhedsbetingelser og udstedelse af veterinærcertifikat ved import til EF af levende dyr og fersk kød (?) er det fastsat, at import af nævnte dyr og kød skal opfylde kravene i de relevante modeller til vete- rinærcertifikater, der er udfærdiget i henhold til beslut- ningen. Siden 2003 er der ved Kommissionens kontrolbesøg i Brasilien blevet konstateret mangler i forhold til Fælles- skabets importkrav til oksekød. Nogle er manglerne er blevet afhjulpet af Brasilien, men ved Kommissionens nylige kontrolbesøg er der ikke desto mindre konstateret alvorlige eksempler på manglende regelefterlevelse med hensyn til registrering af bedrifter, identifikation af dyr og kontrol med flytninger samt manglende overholdelse af landets tidligere løfter om at træffe relevante korrige- rende foranstaltninger. Fortsat import på et sikkert grundlag kan kun foregå ved at skærpe kontrol og overvågning af bedrifter, som dyr til eksport til Fællesskabet kommer fra, og ved at fastsætte en midlertidig liste udarbejdet af Brasilien over således (1) EFT L 18 af 23.1.2002, s. 11. (?) EFT L 146 af 14.6.1979, s. 15. Senest ændret ved Kommissionens beslutning 2007/736/EF (EUT L 296 af 15.11.2007, s. 29). godkendte bedrifter, for hvilke der gives garantier om fuld overholdelse af kravene til udbenet og modnet fersk oksekød ved import til Fællesskabet, som auditeres og inspiceres, og for hvilke det gælder, at Kommissionen får adgang til fuldstændige rapporter om auditter og inspektioner. Kommissionens tjenestegrene foretager inspektioner som led i Levnedsmiddel- og Veterinærkontorets arbejde i tredjelande med henblik på at verificere, at EU's import- krav overholdes af de bedrifter, der er opført på listen. Den midlertidige liste over bedrifter kan revideres, efter at Kommissionen er blevet underrettet, på grundlag af resul- taterne af inspektionerne. Listen over godkendte bedrifter bør i informationsøjemed gøres offentligt tilgængelig via Kommissionens integrerede veterinærinformationssystem Traces. Det er nødvendigt, at det i listen over tredjelande, der kan eksportere fersk kød til Fællesskabet, i del 1 i bilag II til beslutning 79/542/EØF, fastsættes, at kun udbenet og modnet fersk oksekød fra dyr slagtet efter nærværende beslutnings ikrafttrædelse kan accepteres til import til Fællesskabet, da det kun er for sådant kød, at overhol- delse af de nye krav vedrørende godkendte bedrifter kan garanteres. Samtidig bør en fejl i skemaet rettes. Listen over tredjelande i del 1 i bilag II og standardcer- tifikatet »BOV« i del 2 i bilag II til beslutning 79/542/EØF bør derfor ændres i overensstemmelse hermed. For at undgå handelsforstyrrelser bør det tillades at importere sendinger af udbenet og modnet fersk oksekød, der er udstedt certifikat for og afsendt før denne beslutnings ikrafttrædelse, til Fællesskabet i et nærmere angivet tidsrum. Foranstaltningerne i denne beslutning er i overensstem- melse med udtalelse fra Den Stående Komité for Fødeva- rekæden og Dyresundhed —